Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Abena Filipi 2:1-30
2 E ico, nga ca kutila muli Kristu+ mwaliba ukukoselesha, nga ca kutila mwaliba ukusansamusha pa mulandu wa kutemwa, nga ca kutila mwaliba ukulangulukilana,+ nga ca kutila mwaliba icitemwishi+ ne nkumbu,2 munenge ukusekelela nga nshi pantu mwaliba na mano+ yamo yene no kutemwa kumo kwine, umutima umo wine, ukutontonkanya kumo kwine,+3 kabili tamukansana+ nelyo ukuibililika,+ lelo mwali-icefya pantu mumona bambi ukuti balimucila,+4 e lyo tamubika fye amano ku fyo mulefwaya fye mwe bene,+ lelo mulabika amano na ku fyo bambi bafwaya.+5 Mube no mutima uyu wine uwali na muli Kristu Yesu,+6 uyo, nangu ca kutila aali mu cipasho ca kwa Lesa,+ tatalile atontonkanya ukutila kuti alingana na Lesa.+7 Iyo, lelo aisangwile uwa fye no kubuula icipasho+ ca busha kabili aishileba mu cipasho ca bantu.+8 Lelo, ilyo aisangile mu mibele ya buntu,+ ali-iceefeshe kabili aishileba uwa cumfwila ukufika na ku mfwa,+ awe ukufika ku mfwa pa cimuti.+9 E ico Lesa na o alimusansabike+ kabili mu cikuuku amupeele ishina ilyacila amashina yonse,+10 pa kuti mwi shina lya kwa Yesu ikufi lyonse lifukame ilya ba mu muulu ne lya ba pano isonde ne lya ba pa nshi ya calo,+11 no lulimi lonse lusose+ apabuuta ukuti Yesu Kristu e Shikulu+ pa kuti Lesa Shifwe acindikwe.+12 E ico, mwe batemwikwa bandi, ifyo mwaba ne cumfwila+ lyonse, ilyo ndipo kabili maka maka ilyo nshilipo, mulebombela ipusukilo lyenu no mwenso+ no kututuma;13 pantu Lesa e ulebombela muli imwe,+ pa mulandu wa kufwaya kwakwe+ pa kuti mulefwaya e lyo kucitapo cimo.14 Twalilileni ukucita ifintu fyonse ukwabula ukuilishanya+ no kukansana,+15 pa kuti mube ababula umulandu+ kabili aba kaele, abana+ aba kwa Lesa ababula akalema mu nkulo+ iyapondama kabili iyapotama, muli iyo mulebalika nge fyengelo muli ici calo,+16 ukwikatisha icebo ca mweo,+ pa kuti nkwate ica kwangilapo mu bushiku bwa kwa Kristu,+ ica kuti nshabutwike apa fye nelyo ukubombesha apa fye.+17 Lelo, nangu ca kutila ndetuulwa kwati mutuulo+ wa mwangashi uuleitululwa pe lambo+ no kubombela icintubwingi pa mulandu wa citetekelo,+ ndeanga no kusekelela+ pamo na imwe bonse.18 Awe, mu musango umo wine na imwe mwange no kusekelela pamo na ine.+19 Shikulu Yesu nga atemwa, ndesubila ukutuma Timote kuli imwe bwangu bwangu, pa kuti nkasangalale+ ilyo nkomfwa ifyo muli.20 Pantu nshikwete umuntu umbi uwakwata umutima uwalingana no wakwe, uwingamusakamana+ icine cine.21 Pantu bonse abashala baleifwaila fye ifyabo abene,+ te fya kwa Kristu Yesu iyo.22 Lelo mwalishiba ubushininkisho aishininkishishe umwine, acucutike na ine ku kulundulula imbila nsuma kwati ni filya umwana+ acucutikila pamo na wishi.23 E ico, uyu e muntu ndesubila ukutuma bwangu bwangu fye ilyo namona ifyo ifintu fili kuli ine.24 Shikulu nga atemwa, nincetekela ukuti na ine wine nkesa bwangu.+25 Lelo, namona ukuti mfwile ukumutumina Epafroditi,+ munyinane kabili umubomfi+ munandi kabili umushilika+ munandi, lelo uo mwatumine kabili umubomfi wenu uwa kumombela,26 pantu alefuluka ukumumona bonse kabili nakungumana ico mwalyumfwile ukuti alilwele.27 Ca cine, alilwele ni cikanga ne mfwa; lelo Lesa alimubelele uluse,+ na kuba, te eka fye abelele uluse, lelo na ine wine pa kuti niba no bulanda pa bulanda bubiye.28 E ico ndeangufyanya nga nshi ukumutuma, pa kuti nga mwamumona musekelele na kabili, na ine niba no bulanda.29 E ico mupokeleleni+ nga filya fine mupokelela Abena Kristu no kusekelela konse; kabili twalilileni ukucindika ababa ifi,+30 pantu pa mulandu wa mulimo wa kwa Shikulu apene afwe, pa kuba mu kapoosa mweo,+ pa kuti fye abombe imilimo imwe mwali no kumombela.+
bem_Latn bem_Latn bem_Latn bem_Latn